ସମ୍ପର୍କୀୟଙ୍କ ଭଉଣୀଙ୍କୁ ବିବାହ କରିବାକୁ ଯାଉଛନ୍ତି ବିଶ୍ୱର ନମ୍ବର ୧ ବ୍ୟାଟ୍ସମ୍ୟାନ୍‌: ଏହା ପୂର୍ବରୁ…
ପାକିସ୍ତାନ କ୍ରିକେଟ ଦଳର ଅଧିନାୟକ ବାବର ଆଜାମ ଆସନ୍ତା ବର୍ଷ ବିବାହ କରିବାକୁ ଯାଉଛନ୍ତି। ବାବର ନିଜ ସମ୍ପର୍କୀୟ ଭଉଣୀଙ୍କୁ ବିବାହ କରିବାକୁ ଯାଉଛନ୍ତି। ବାବରଙ୍କ ପୂର୍ବରୁ ଅନ୍ୟ ଜଣେ ଭେଟେରାନ ଖେଳାଳି ସମ୍ପର୍କୀୟ ଭଉଣୀଙ୍କୁ ବିବାହ କରିଥିଲେ। ପାକିସ୍ତାନର ପୂର୍ବତନ ଅଧିନାୟକ ଶାହିଦ ଆଫ୍ରିଦି ୨୦ ବର୍ଷ ବୟସରେ ତାଙ୍କ ମାମୁଙ୍କ ଝିଅ ନାଦିଆଙ୍କୁ ବିବାହ କରିଥିଲେ। ସେବେଠାରୁ ସେମାନେ ଏକାଠି ଅଛନ୍ତି। ୨୦୦୦ ଉଭୟଙ୍କ ବିବାହ ଅନୁଷ୍ଠିତ ହୋଇଥିଲା। ଉଭୟ ସମ୍ପର୍କୀୟ ଭାଇ-ଭଉଣୀ। ନାଦିଆ ସହିଦ ଆଫ୍ରିଦିଙ୍କ ମାମୁଙ୍କ ଝିଅ। ଶାହିଦ ଏବଂ ନାଦିଆଙ୍କ ଅକସା, ଅନ୍ସା, ଅଜୱା, ଅସମରା ଏବଂ ଅରଭା ନାମକ ୫ ଝିଇ ଅଛିି ।  
ଆଫ୍ରିଦି ଏବଂ ବାବର ବ୍ୟତୀତ ବାଂଲାଦେଶର ଦ୍ରୁତ ବୋଲର ମୁସ୍ତାଫିଜୁର ରହମାନ ମଧ୍ୟ ତାଙ୍କ ସମ୍ପର୍କୀୟ ସାମିଆ ପରଭେନ ଶିମୁଙ୍କୁ ବିବାହ କରିଥିଲେ। ଅନ୍ୟ ଜଣେ ବାଂଲାଦେଶ କ୍ରିକେଟର ମୋସଦେକ ହୁସେନ ମଧ୍ୟ ତାଙ୍କ ସମ୍ପର୍କୀୟ ଶର୍ମିନ ସମୀରଙ୍କୁ ୨୦୧୨ରେ ବିବାହ କରିଥିଲେ। ଏହା ବ୍ୟତୀତ ପାକିସ୍ତାନୀ କ୍ରିକେଟର ସୟଦ ଅନୱାର ତାଙ୍କ ସମ୍ପର୍କୀୟ ଲୁବନାଙ୍କୁ ବିବାହ କରିଥିଲେ।